
                                       Narva Lasteaia Põngerjas kodukord
1. Üldsätted
1.1. Lasteaia kodukord on kohustuslik täitmiseks lastele, vanematele, eestkostjatele (edaspidi lapsevanemad), töötajatele ning külalistele.
1.2. Kodukord on kättesaadav lasteaia veebilehel www.pongerjas.ee ja e - keskkonnas ELIIS.
1.3. Kodukorra kehtestab direktor, kuulates ära hoolekogu arvamuse.
1.4. Lapsevanemal on õigus teha kodukorra kohta ettepanekuid ja esitada põhjendatud küsimusi lasteaia juhtkonnale.
1.5 Lasteaia kodukorda muudetakse seoses lasteaia tegevust reguleerivate õigusaktide muudatustega, lasteaia hoolekogu, õppenõukogu või juhtkonna ettepanekutega ning lasteaia sisehindamise käigus ilmnenud parendusvajadustega.
 
2. Koostöö ja infovahetus
2.1. Lasteaias suhtutakse lugupidavalt igasse lapsesse, lapsevanematesse, õpetajatesse ja teistesse lasteaia töötajatesse.
2.2. Rühmapersonalil, lasteaia spetsialistidel ja lapsevanematel on ühine eesmärk: arendada ja kasvatada igat last vastavalt tema individuaalsetele võimetele ja vajadustele. Lasteaia personal ja lapsevanemad teevad koostööd lapse eduka kohanemise eesmärgil ning loovad lapse arenguks ohutu keskkonna.
2.3. Lasteaia infokanalid on veebileht www.pongerjas.ee, e-keskkond ELIIS, direktori, sekretäri ja terviseedenduse töötaja telefoninumbrid, lasteaia e-posti aadress pongerjas@narvakultuur.ee, rühmade telefoninumbrid ja rühmade e-posti aadressid ning rühmades olevad infostendid.
2.4. Kõigil lasteaia töötajatel on keelatud lapse fotoga koos avaldada lapse nime, vanust ja teisi isikuandmeid ilma selleks kehtiva õigusliku aluseta.
2.5. Lastevanemate rühma koosolekud viiakse läbi vähemalt üks kord õppeaasta jooksul, kus vormistatakse protokoll.
2.6. Lapsevanem teavitab rühma personali kontaktandmete muutustest (telefoninumber, kodune aadress, e-posti aadress) ning teeb vajalikud muudatused ELIISis.
2.7. Mobiiltelefonid lasteaia ruumides on lülitatud hääletu režiimile.
2.8. Lasteaia ruumides viibides väldivad lapsevanemad ja külalised mobiiltelefoni kasutamist viisil, mis häirib laste tegevust või vähendab tähelepanu lapse turvalisusele.
2.9. Lapsevanemad ja töötajad kasutavad lasteaia ametlikke infokanaleid lapsega seotud olulise info edastamiseks. Lapse tervise, arengu ja muude delikaatsete isikuandmetega seotud infot ei jagata rühma ühistes vestlustes ega teistele lapsevanematele.
2.10. Lapsevanem ja lasteaia töötaja lahendavad lapsega seotud küsimused esmajärjekorras rahulikult ja lugupidavalt. Vajadusel kaasatakse õppejuht, direktor või tugispetsialist.
 
3. Lapse lasteaeda toomine ja koju viimine
3.1. Lasteaed on avatud kell 06:30–18:30.
3.2. Lühendatud tööpäevad personalile on jõululaupäevale, uusaastale, Eesti Vabariigi aastapäevale ja võidupühale vahetult eelnevad tööpäevad. Nendel päevadel on rühmad avatud kuni kella 15.30, vajadusel töötab valverühm kuni kella 18.30.
3.3. Lapse toomisel lasteaeda annab lapsevanem lapse vahetult rühma töötajale üle.
3.4. Hommikul tuues lapse lasteaeda ja saates teda rühma, teavitab lapsevanem olulisest infost (laps magas halvasti, on halvas tujus, murelik, terviseprobleem vms), mis võib mõjutada tema enesetunnet ja käitumist päeva jooksul.
3.5. Vanem toob lapse lasteaeda sellise ajavaruga, et laps jõuaks rahulikult rühma tegevustega liituda ning vajalikud hommikused toimingud oleksid tehtud enne õppetegevuse või toitlustamise algust.
3.6. Vanem teavitab lapse puudumisest või haigestumisest ELIISi kaud,  rühma telefonil või terviseedenduse töötaja telefonil.
3.7. Kui lapsele tuleb järele võõras isik, peab vanem sellest rühma personali eelnevalt teavitama. Alaealisele antakse laps üle vaid vanema ja direktori kirjalikul kokkuleppel.
3.8. Last ei anta üle alkoholi- või narkojoobe tunnustega isikule.
3.9. Vanem tuleb lapsele järele hiljemalt kell 18.15, et tagada aega riietumiseks enne lasteaia sulgemist.
3.10. Enne lahkumist veendub vanem, et rühma töötaja on lapse lahkumist märganud.
3.11. Kui lapsele ei ole kella 18.30-ks järele tuldud:
· ootab rühma personal koos lapsega ning püüab lapsevanemaga ja vajadusel lapsevanema määratud kontaktisikuga ühendust saada;
· kui kontakti ei saada, teavitab rühma personal juhtkonda ning vajadusel Politsei- ja Piirivalveametit (telefoninumber 1247) ja tegutseb saadud juhiste kohaselt.
3.12. Lasteaial on õigus liita rühmi vastavalt vajadusele (suvekuud, puhkused, koolivaheaeg, pühade eelsed päevad, massilised haigusjuhtumid jne).
3.13. Lapsevanem vastutab selle eest, et laps ei lahkuks lasteaiast iseseisvalt ning et lapse üleandmine rühma töötajale ja vastuvõtmine toimuks kokkulepitud korras.
 
3A. Lapse kohanemine lasteaiaga
3A.1. Lapse lasteaiaga kohanemise perioodil tehakse koostööd lapsevanema ja rühma personali vahel, lähtudes lapse individuaalsetest vajadustest.
3A.2. Kohanemise ajal võib lapse lasteaias viibimise aega kokkuleppel rühma personaliga järk-järgult pikendada.
3A.3. Lapsevanem annab rühma personalile infot lapse harjumuste, une, söömise, lohutamise viiside ja muude asjaolude kohta, mis võivad toetada lapse sujuvat kohanemist.
 
4. Lapse tervis
4.1. Lasteaeda võetakse vastu ainult hea üldise enesetundega ja lasteaias viibimiseks sobivas tervislikus seisundis lapsed. Lapsevanem on kohustatud teavitama, kui laps haigestus. Palaviku, halva üldise enesetunde, ägeda nakkushaiguse tunnuste või muu seisundi korral, mille tõttu laps vajab individuaalset hoolt, mida lasteaias ei ole võimalik tagada, ei tohi laps viibida lasteaias.
4.2. Terviseedenduse töötaja või rühma töötaja toimetab haigestunud või ilmselgete haigustunnustega lapse teistest lastest võimalusel eraldatud kohta järelevalve alla ning võtab ühendust lapsevanemaga, kes peab lapsele järele tulema.
4.3. Lasteaias ei anta lastele ravimeid välja arvatud lasteaia kehtestatud korra ja kehtivate õigusaktidega lubatud juhtudel. Lapsevanem ei jäta ravimeid lapse kappi ega anna neid lapsele iseseisvalt lasteaia töötajate teadmata.
4.4. Rühma personalil on õigus mitte lubada lasteaeda last, kellel on selgelt väljendunud haigussümptomid või kelle tervislik seisund ei võimalda tal tavapärases õppe- ja kasvatustegevuses osaleda.
4.5. Rühma personal jälgib lapse terviseseisundit lasteaeda vastuvõtul ja seal viibimise ajal ning teavitab lapse terviseprobleemidest, käitumisprobleemidest ja muudest lapse heaolu mõjutavatest asjaoludest lapsevanemat ja vajadusel direktorit.
4.6. Lapse lasteaias haigestumise või vigastuse korral kutsutakse vajadusel kiirabi ja võetakse ühendust lapse vanemaga. Vanema või kiirabi tulekuni võimaldatakse lapsel vajaduse korral lamada järelevalve all. Vajadusel antakse haigestunud või vigastatud lapsele kiirabi kohale jõudmiseni esmast abi.
4.7. Lapsevanem teavitab lasteaeda esimesel võimalusel lapse nakkushaigusest ning järgib terviseedendamise töötaja ja lasteaia antud soovitusi lapse lasteaeda naasmise kohta.
4.8. Lapse kroonilisest terviseprobleemist, allergiast, toidutalumatusest või muust lapse igapäevast toimetulekut mõjutavast tervisega seotud asjaolust teavitab lapsevanem lasteaeda kirjalikult ning annab vajalikud juhised lapse turvaliseks toetamiseks.
 
5. Lapse riietus ja hügieen. Mänguasjad ja teised kodunt toodud esemed
5.1. Laps vajab ilmastikule vastavaid, puhtaid ja korras kinnitustega (lukud, nööbid, trukid) riideid ning jalanõusid (õue- ja toariided, vahetuspesu, kindlalt jalas püsivad sisejalanõud). Riietel ei tohi olla ohtlikke detaile (pikki salle, lahtisi nööre vms).
5.2. Igal lapsel on isiklik riidekapp. Riiete puhtuse ja korrashoiu eest vastutab vanem. Kapis peavad olema varuriided juhuks, kui riided saavad märjaks või määrduvad.
5.3. Õues viibimiseks on soovitatav ilmastikukindel ja kergesti puhastatav riietus. Suvel on vajalik päikesekaitseks õhuke peakate. Õueriideid on võimalik kuivatada lasteaia kuivatusruumis.
5.4. Võimlemiseks on vajalikud sportlikud riided, mida hoitakse varustatud riidest kotis. Saalis võimleb laps paljajalu, õuealal spordijalanõudega.
5.5. Et vältida isiklike asjade kaotsiminekut, on soovitatav lapse riided ja muud isiklikud esemed märgistada.
5.6. Lasteaed ei vastuta riiete või jalanõude määrdumise ja purunemise eest ega hüvita neid rahaliselt.
5.7. Kui lapsel on kaasas riided või jalanõud, mida ei tohi päeva jooksul kasutada, peab vanem need eraldi kotti panema ja õpetajat teavitama.
5.8. Lasteaed ja rühma õpetajad ei vastuta ehete ja muude lapse poolt kantavate väärtuslike esemete eest.
5.9. Kodunt toodavad mänguasjad peavad olema puhtad, terved, ohutud ja ilma väikeste detailideta.
5.10. Laps ei too lasteaeda raha, väärisesemeid, elektroonikaseadmeid ega muid esemeid, mille kasutamine ei ole rühma tegevustes vajalik. Lasteaed ei vastuta selliste esemete kadumise või kahjustumise eest.
5.11. Kodunt toodud mänguasja kasutamine peab olema kooskõlas rühma kokkulepetega ning ei tohi ohustada teisi lapsi. Vajadusel võib rühma töötaja paluda lapsevanemal mänguasja koju viia.
5.12. Lapsevanem hoolitseb selle eest, et lapse riietus ja jalanõud oleksid lapse vanusele ning ilmastikutingimustele vastavad ja võimaldaksid lapsel iseseisvalt tegutseda.
 
6. Toitlustamine
6.1. Lapsele on tagatud 3 toidukorda päevas (hommikusöök, lõunasöök, õhtuoode).
6.2. Lapsevanemal on võimalik toidukorrast loobuda, kui ta teatab sellest ette hiljemalt toitlustamisele eelneva tööpäeva kella 11.00-ks ELIISi kaudu või terviseedenduse töötaja telefonil +372 56498017. Kui lapsevanem ei teavita lapse puudumisest õigeaegselt, tuleb lapsevanemal tasuda puudutud päeva toitlustuse eest.
6.3. Lapse toitlustamise eest makstakse kuu tegelike toidukordade alusel, eeldusel, et lapsevanem on õigeaegselt teavitanud lapse puudumisest.
6.4. Toiduallergiatest ja toidutalumatusest teavitab vanem kirjalikult terviseedenduse töötajat.
6.5. Nädala menüü on nähtav ELIISis ja rühma stendil.
6.6. Lapse sünnipäeva tähistatakse vastavalt rühma traditsioonidele ja kokkuleppele.
6.7. Lapse toiduallergiast, toidutalumatusest või arsti poolt määratud eridieedist teavitab lapsevanem lasteaeda kirjalikult ning esitab vajadusel terviseedenduse töötajale  soovitused.
6.8. Lapsevanem ei too lapsele lasteaeda toitu ega maiustusi teistele lastele jagamiseks ilma eelneva kokkuleppeta rühma personaliga.
6.9. Lapse sünnipäeva tähistamise viis ja võimalike toiduainete toomine lepitakse eelnevalt kokku rühma personaliga, arvestades laste allergiaid, toidutalumatust ja lasteaia toiduohutuse nõudeid.
 
7. Lapse õigused ja kohustused
7.1. Lapsel on õigus eakohasele ja toetavale õppe- ja kasvatustegevusele ning turvalisele keskkonnale.
7.2. Lapsel on õigus vaimselt ja füüsiliselt tervislikule ja ohutule keskkonnale ja päevakavale, aktiivse tegevuse ja puhkeaja vaheldumisele ning puhkamise ja eraldumise võimalusele vastavalt tema isiklikule vajadusele.
7.3. Lapsel on kohustus käituda kaaslaste ja täiskasvanutega lugupidavalt ning järgida kokkulepitud reegleid.
7.4. Lapsele õpetatakse eakohasel viisil teistega arvestamist, oma tunnete väljendamist, konfliktiolukordade rahumeelset lahendamist ning abi küsimist.
7.5. Lapse käitumis- või kohanemisraskuste korral teevad lapsevanem, rühma personal ja vajadusel tugispetsialistid koostööd, lähtudes lapse heaolust ja individuaalsetest vajadustest.
 
8. Lapsevanema õigused ja kohustused
8.1. Vanemal on õigus:
· tuua last lasteaeda vastavalt päevakavale;
· viibida lapse kohanemisperioodil rühmas (kuni üks nädal) eelneval kokkuleppel rühma personaliga;
· saada nõu õppe- ja kasvatusküsimustes ning tutvuda õppekava ja rühma tegevuskavaga;
· osaleda arenguvestlustel ja kandideerida hoolekogusse;
· osaleda aktiivselt lasteaia igapäevaelus (peod, projektid, lastevanemate koosolekud, konkursid, näitused, arenguvestlused, lapsevanemate klubi kohtumised);
· lasteaia sisehindamise läbiviimise raames avaldada oma arvamust, anda soovitusi ja ideid, mida juhtkond käsitleb ning püüab võimalusel arvestada oma edaspidise töö planeerimisel ja lasteaia arendamisel.
8.2. Vanem on kohustatud:
· looma lapsele soodsad tingimused arenguks ja pidama kinni lasteaia päevakavast;
· andma lapse rühma personalile isiklikult üle ja võtma ta vastu isiklikult (erandid kokkuleppel);
· teavitama rühma personali lapse erivajadustest, tervislikust seisundist või muudest lapse heaolu mõjutavatest asjaoludest;
· tegema koostööd lasteaia tugimeeskonna ja tugispetsialistidega lapse arengut või heaolu puudutavates küsimustes;
· pöörduma vajadusel ja lasteaia tugimeeskonna soovitusel lapsega tugispetsialisti (eripedagoog, logopeed, psühholoog, psühhiaater, eriarstid jm) konsultatsioonile väljaspool lasteaeda;
· teavitama kohe rühma, kui lapsel on diagnoositud nakkushaigus;
· tasuma kohatasu õigeaegselt. Kohatasu makstakse ka lapse puudumise ja lasteaia ajutise sulgemise ajal. Lasteaiatasu olulise ja pikaajalise võlgnevuse korral pärast korduvaid meeldetuletusi teavitab lasteaia juht vajadusel pädevat asutust vastavalt kehtivale korrale;
· tasuma lasteaiateenuse eest kuni lapse lasteaiast väljaarvamise kuupäevani;
· teavitama eelnevalt lasteaia terviseedenduse töötajat lapsele määratud arsti või spetsialisti soovitustest, mis on lapse lasteaias turvalise viibimise seisukohalt olulised.
8.3. Lapsevanem on kohustatud suhtlema lasteaia töötajatega lugupidavalt ning hoiduma ähvardavast, solvavast, agressiivsest või muul viisil turvalisust ohustavast käitumisest.
8.4. Lapsevanem teavitab lasteaeda viivitamata asjaoludest, mis võivad mõjutada lapse turvalisust, heaolu või lasteaias viibimist.
 8A. Pildistamine, filmimine ja nutiseadmete kasutamine
8A.1. Lapsevanemad võivad lasteaia üritustel oma last pildistada ja filmida isiklikuks otstarbeks, arvestades teiste laste ja täiskasvanute privaatsust.
8A.2. Teiste laste äratuntavaid fotosid või videosid ei avaldata sotsiaalmeedias, veebilehel ega muus avalikus kanalis ilma vastava õigusliku aluseta või lapse seadusliku esindaja nõusolekuta.
8A.3. Lasteaia poolt laste fotode ja videote avaldamisel järgitakse isikuandmete kaitse nõudeid ning lasteaia kehtestatud korda.
8A.4. Lasteaia avalikel üritustel pildistamise või filmimise korral teavitatakse osalejaid võimalusel eelnevalt jäädvustamisest ning arvestatakse nende õigusega jäädvustamist vältida.
8A.5. Nutitelefonide, nutikellade ja teiste salvestus- või sidefunktsiooniga seadmete kasutamine lasteaias toimub lasteaia ja rühma kokkulepete kohaselt.
 9. Laste ja lasteasutuse töötajate vaimset ja füüsilist turvalisust ohustavate olukordade ennetamise, neile reageerimise, juhtumitest teavitamise, nende juhtumite lahendamise ning meetmete rakendamise kord
9.1. Lasteaia personal osaleb turvalise ja mugava füüsilise ja õppe-kasvatusliku keskkonna kujundamises, mis soodustab laste erinevaid mängulisi, loovaid, liikumis- ja õppetegevusi.
9.2. Lapsed, lapsevanemad ja lasteaiatöötajad on kohustatud viivitamatult teavitama rühma töötajat või direktorit laste ja töötajate vaimset ja füüsilist turvalisust ohustavatest olukordadest.
9.3. Laste ja lasteaia töötajate vaimset ja füüsilist turvalisust ohustavate olukordade lahendamine ja meetmete rakendamine toimub lasteaia kriisimeeskonna poolt vastavalt hädaolukorra lahendamise plaanile.
9.4. Lapse vägivaldse käitumise korral tegutseb lasteaia töötaja viivitamatult ohuolukorra likvideerimiseks, järgides kehtestatud nõudeid ning valides ohusituatsioonile vastava säästvaima vahendi.
9.5. Turvalisuse eesmärkidel koostatakse lasteaias igal aastal riskianalüüs, mille alusel koostatakse tegevusplaan olukorra parandamiseks.
9.6. Lasteaia ruumides ja mänguväljakul kasutatakse ainult ohutuid sportlikke, mängulisi elemente ja konstruktsioone, mis vastavad laste vanusele ja füüsilisele arengule. Rühma personal tutvustab lastele eelnevalt iga elemendi ja konstruktsiooni ohutusreegleid ning kontrollib nende täitmist.
9.7. Kõrvalistel isikutel on ilma juhtkonna loata lasteaia territooriumil viibimine keelatud.
9.8. Pärast seda, kui lapsevanem võtab lapse, kas rühmast või jalutuskäigult, tuleb tal lasteaia territooriumilt lahkuda. Jalutamine lasteaia territooriumil on keelatud.
9.9. Personalil on keelatud jätta lapsi järelevalveta tema viibimisajal lasteaias.
9.10. Puhkuse või une ajal viibib laste kõrval vähemalt üks rühmatöötaja.
9.11. Õppekäigu või ekskursiooni ajal viibivad lapsed personali pideva kontrolli all. Õppekäigu korraldajad teavitavad õppejuhti kirjaliku e-teatega ELIISis planeeritavast õppekäigust või ekskursioonist enne õppekäigu toimumist.
9.12. Õppekäigu ajal tänaval liigeldes on lapsed ja rühma töötajad helkurvestides ning laste rühmaga on kaasas piisav arv täiskasvanuid.
9.13. Lasteaed võib laste ja lasteaia töötajate turvalisust ohustava olukorra ennetamiseks ja olukorrale reageerimiseks ning lasteaia vara kaitsmiseks kasutada lasteaia territooriumil pilti edastavat ja salvestavat jälgimisseadmestikku. Lasteaed säilitab salvestist kuni üks kuu salvestamise päevast arvates. Kui on alust arvata, et salvestisele on jäänud süütegu, edastab lasteaed salvestise esimesel võimalusel politseile.
9.14. Lapsevanemad ja lasteaia personal on kohustatud viivitamatult teatama lasteaia juhtkonnale lasteaia ruumides või territooriumil tekkinud ohtlikust olukorrast.
9.15. Kui laste õuesoleku ajal on ühel rühmatöötajal põhjendatud vajadus minna osade lastega tuppa, peab teine rühma töötaja tagama ülejäänud rühma laste turvalisuse õuealal.
9.16. Lapsevanemad, lasteaia töötajad ja lapsed sulgevad enda järel väravad, et tagada laste turvalisus.
9.17. Turvalisuse tagamiseks on välisuksed lukustatud (sisenemine uksekellaga).
9.18. Vältimaks olukordi, kus lasteaia ruumidesse pääseb kõrvaline isik, tuleb kasutada selle rühma välisust, kus käib laps. Siseneja peab ennast tutvustama ja nimetama rühma nimetuse ning lapse ees- ja perekonnanime.
9.19. Administratiivpersonali ja spetsialistide ruumidesse pääsemiseks tuleb kasutada administratiivkorpuse välisust. Siseneja peab end esitlema ja teavitama visiidi eesmärgist.
9.20. Külastajat, kes on sisenenud administratiivkorpuse ust kasutades, saadab lasteaiatöötaja vahetult vajaliku ruumi või kabinetini.
9.21. Lasteaia territooriumil on keelatud:
a) sõita rulluiskude, tõuke- ja jalgrattaga (välja arvatud korraldatud liikumistegevuse jooksul õpetaja kontrolli all);
b) jätta lastevankrid ja teised esemed evakuatsiooniteedele (lasteaia trepikodadesse, trepile jm);
c) kõrvalistel isikutel viibida lasteaia territooriumil ilma juhtkonna loata;
d) viibida lasteaia territooriumil lemmikloomadega, välja arvatud juhul, kui selleks on lasteaia eelnev luba või tegemist on korraldatud tegevusega;
9.22. Suitsetamine, sealhulgas e-sigarettide ja muude tubakatoodete kasutamine, on lasteaia territooriumil keelatud.
9.23. Lasteaia väravate, sissepääsude, evakuatsiooniteede ja päästeautode juurdepääsuteede ette sõiduki parkimine või peatamine ei ole lubatud, kui see takistab laste ja täiskasvanute ohutut liikumist või päästevahendite juurdepääsu.
9.24. Lapsevanem ei jäta pärast lapse lasteaiast vastuvõtmist last lasteaia territooriumil iseseisvalt järelevalveta.
9.25. Pärast lapse üleandmist lapsevanemale vastutab lapse ohutuse eest lapsevanem ning laps peab lahkuma lasteaia territooriumilt koos lapsevanema või tema poolt volitatud isikuga.
 
10. Lugupidav suhtlemine ja konfliktide lahendamine
10.1. Lasteaias ei ole lubatud ähvardamine, solvamine, karjumine, füüsiline või vaimne vägivald ega muu käitumine, mis ohustab laste või töötajate turvalisust, tervist või väärikust.
10.2. Lapsevanema ja lasteaia töötaja vahel tekkinud küsimused või erimeelsused lahendatakse esmalt rahuliku vestluse kaudu. Vajadusel kaasatakse õppejuht, tugispetsialist või direktor.
10.3. Lapsega seotud küsimusi ei arutata teiste laste ega teiste lapsevanemate juuresolekul viisil, mis võib kahjustada lapse väärikust või privaatsust.
10.4. Konflikti korral lähtuvad kõik osapooled lapse huvidest, turvalisusest ja heaolust. 


